Пакуль я чакала прыезду ляснічага Капаткевіцкага лясніцтва Аляксандра Голаса, які цяпер кантралюе працэсы высечак хворага лесу і сочыць за маладымі пасадкамі, то паспела добра агледзець тэрыторыю лясніцтва. Яшчэ некалькі гадоў таму тут толькі пачыналася добраўпарадкаванне вакол новага будынка лясніцтва. А цяпер кожны куточак – сапраўдны мастацкі твор.